กรมบัญชีกลางเตือนอย่าหลงเชื่อมิจฉาชีพ แอบอ้างชื่อกรมบัญชีกลาง หลอกลวงประชาชนกู้เงินออนไลน์
นางสาววารี แว่นแก้ว รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า กรมบัญชีกลางได้รับแจ้งจากประชาชนว่า มีมิจฉาชีพแอบอ้างชื่อกรมบัญชีกลาง ประกอบการให้กู้ยืมเงินแบบออนไลน์ โดยการส่งลิงก์ Line Official ให้สมัครกู้ยืมเงินผ่านทาง Facebook ทำให้ประชาชนหลงเชื่อเข้าไปสมัครและกรอกข้อมูลส่วนตัวและให้ทำธุรกรรมทางการเงิน โดยในขั้นตอนของการปลดล็อคบัญชีเงินฝากธนาคาร กลุ่มมิจฉาชีพได้แอบอ้างชื่อกรมบัญชีกลางในเอกสารระบบล็อค System Lock เพื่อหลอกลวงให้ประชาชนหลงเชื่อ กรมบัญชีกลาง ขอชี้แจงว่า กรมบัญชีกลางไม่มีส่วนเกี่ยวข้องใดๆ กับการกระทำดังกล่าว ขอเตือนให้ประชาชนอย่าหลงเชื่อ หากมีข้อสงสัยสามารถสอบถามได้ที่ Call Center กรมบัญชีกลาง 0 2270 6400